b'\n_START_ARTICLE_\nAntrojo periodo elementas\n_START_PARAGRAPH_\nAntrojo periodo elementas yra cheminis elementas antroje periodin\xc4\x97s element\xc5\xb3 lentel\xc4\x97s eilut\xc4\x97je (periode). Periodin\xc4\x97 lentel\xc4\x97 turi eilutes tam, kad b\xc5\xabt\xc5\xb3 iliustruotos pasikartojan\xc4\x8dios savyb\xc4\x97s did\xc4\x97jant chemini\xc5\xb3 element\xc5\xb3 proton\xc5\xb3 skai\xc4\x8diui: nauja eilut\xc4\x97 prasideda, kai chemin\xc4\x97s savyb\xc4\x97s pradeda kartotis, taigi elementai su pana\xc5\xa1iomis chemin\xc4\x97mis savyb\xc4\x97mis atsiduria viename stulpelyje._NEWLINE_Antrasis periodas turi \xc5\xa1iuos a\xc5\xa1tuonis elementus: litis, berilis, boronas, anglis, natris, deguonis, fluoras ir neonas. \xc5\xa0i skai\xc4\x8dius ai\xc5\xa1kinamas \xc5\xa1iuolaikin\xc4\x97mis atomin\xc4\x97s strukt\xc5\xabros teorijomis. Kvantin\xc4\x97s mechanikos atomo strukt\xc5\xabros apra\xc5\xa1yme \xc5\xa1is periodas atitinka 2s ir 2p blok\xc5\xb3 bloko orbitali\xc5\xb3 u\xc5\xbepildymus. Antrojo periodo elementai pakl\xc5\xabsta a\xc5\xa1tuoni\xc5\xb3 elektron\xc5\xb3 taisyklei\xc2\xa0\xe2\x80\x93 tam, kad b\xc5\xabt\xc5\xb3 u\xc5\xbepildytas valentinis elektron\xc5\xb3 sluoksnis, jiems reikia a\xc5\xa1tuoni\xc5\xb3 elektron\xc5\xb3. \xc5\xa0ie elementai gali daugiausia tur\xc4\x97ti 10 elektron\xc5\xb3: du 1s orbital\xc4\x97je, du 2s orbital\xc4\x97je ir \xc5\xa1e\xc5\xa1is 2p orbital\xc4\x97je. Visi \xc5\xa1io periodo elementai, i\xc5\xa1skyrus beril\xc4\xaf ir neon\xc4\x85, gali susijungti \xc4\xaf dviatomes molekules.\n_START_SECTION_\nPeriodin\xc4\x97s tendencijos\n_START_PARAGRAPH_\nAntrasis periodas yra pirmas periodin\xc4\x97je lentel\xc4\x97je, kuriam galima pritaikyti periodines tendencijas. Pirmasis periodas, kuriame yra vos du elementai (vandenilis ir helis) yra per ma\xc5\xbeas, kad b\xc5\xabt\xc5\xb3 galima pamatyti besikartojan\xc4\x8dias savybes. Antrajame periode, did\xc4\x97jant elemento proton\xc5\xb3 skai\xc4\x8diui, trump\xc4\x97ja atomo spindulys, o elektroneigiamumas ir jonizacijos energija did\xc4\x97ja._NEWLINE_Antrajame periode yra tik du metalai (litis ir berilis), taigi \xc5\xa1is periodas turi ma\xc5\xbeiausia metal\xc5\xb3 (pirmasis periodas neturi metal\xc5\xb3, ta\xc4\x8diau jame yra tik du elementai, taigi jis negal\xc4\x97t\xc5\xb3 tur\xc4\x97ti daugiau metal\xc5\xb3) ir daugiausia nemetal\xc5\xb3 (4). Antrojo periodo elementai savo grup\xc4\x97se turi ekstremaliausias savybes, pavyzd\xc5\xbeiui, fluoras yra reaktyviausias halogenas, neonas yra inerti\xc5\xa1kiausios inertin\xc4\x97s dujos, o litis i\xc5\xa1 \xc5\xa1armini\xc5\xb3 metal\xc5\xb3 yra ma\xc5\xbeiausiai reaguojantis.'